Správa zo zahraničnej pracovnej cesty 
1.  Účastník ZPC:
Ing. Rastislav Braďura, Národný delegát H2020 Programového výboru pre MSP a Prístup k prostriedkom rizikového financovania

2.  Zahraničná pracovná cesta:
Belgicko, Brusel
vykonaná v dňoch 1. marca – 2. marca 2016
Európska komisia, DG Research and Inovation, DG Enterprise and Industry, EASME
Prekročenie hraníc SR/Rakúsko 1.3.2016, 13:15
Prekročenie hraníc Rakúsko/SR 2.3.2016, 23:00
Desiate stretnutie Programového výboru pre MSP a Prístup k prostriedkom rizikového financovania
Pobytové náklady a iné výdavky si hradil účastník sám. Letenku hradí EK.

3.  Rámcový program pobytu:

2.3.2016 10:00 – 17:30 Európska komisia, Albert Borschette, rue Froissart, 1040 Brusel, Belgicko
Zástupcovia EK a EASME, národní delegáti členských krajín EÚ a AK

4.  Stručný priebeh rokovaní, resp.  študijného pobytu:

Predmetom desiateho zasadnutia Programového výboru pre MSP a Prístup k prostriedkom rizikového financovania bola nasledovná agenda:
1.	Privítanie a úvod
Schválenie programu zasadnutia
Schválenie zápisu zasadnutia uskutočneného 2. decembra 2015
2.	Oznámenie výsledkov SMEI 
3.	Pracovný program „Prístup k prostriedkom rizikového financovania“ 2016 – 2017 - aktualizácia
4.	InnovFin actions: aktuálna situácia 
5.	INNOSUP actions: aktuálna situácia
o	innosup-1: klastrové projekty pre nové hodnotové reťazce
o	IMP³rove: stratégia a služby (vrátane EEN)
6.	Pracovný program „Inovácie v MSP“ 2016 – 2017 - aktualizácia 
7.	Údaje za MSP v H2020
8.	Pracovný program 2018-20: aktuálna situácia
9.	Ostatné
o	Definícia MSP
o	European Innovation Council (EIC)

Fast Track to Innovation – Pilotná schéma
V 3. priebežnej uzávierke 1.12.2015 bolo predložených 403 projektov, z ktorých bolo ako technicky úspešných vyhodnotených 83 a z nich bude podporených 15. Žiadny slovenský subjekt nebol koordinátorom/partnerom schváleného projektu.

Najpodstatnejšie slabé stránky predložených projektov:
•	Nedostatočný popis očakávaného dopadu na rast a inovačnú kapacitu partnerov;
•	Slabá a obmedzená analýza konkurencie a trhu;
•	Finančný plán vstupu na trh a komercionalizácia nepostačujúce;
•	Nedostatočné zdôvodnenie nákladov projektu;
•	Podcenenie finančných aspektov v analýze rizík;
•	Prílišná všeobecnosť v opise manažérskej štruktúry a eliminácie rizík.

Aktualizácia pracovného programu 2016/17 „Prístup k prostriedkom rizikového financovania“

Hlavé črty:
•	Značný dopyt po produktoch v niektorých krajinách, slabší v iných
•	Tvorba dodatočných zdrojov pre cieľové skupiny H2020 mimo rozpočtu H2020 (Junckerov plán EFSI)
•	Zachovanie rozpočtu (zníženie o 10 mil. EUR v rokoch 2016 a 2017 pre schému technickej asistencie EBRD)
•	Posilnenie ekvitnej oblasti o 25%
•	Spustenie nových produktov (Pan-európsky VC Fond fondov) s alokáciou 150 mil. EUR

InnovFin Actions

Kumulatívne bolo do konca roka podpísaných 65 úverov a garančných schém, v roku 2016 sa očakáva podpis ďalších 53, do konca roka 2015 zatiaľ bez slovenskej účasti.

INNOSUP actions:
Cluster facilitated projects for new industrial value chains
-	jeden slovenský účastník, nie je medzi financovanými projektmi
-	konzorciá zložené z 10 spolupracujúcich organizácií
-	zmena v projektovej administratíve projektov EASME, prejde z pôsobnosti EASME do DG Growth pod správu EEN network kvôli lepšej spolupráci so sieťou EEN
-	priebežné hodnotenie v rámci oblasti Inovácií v MSP bude zahŕňať zmluvy do 200 tis.  EUR v štandardných kritériách 
-	IPORTA 2 - projekt spolupráce medzi úradmi priemyselného vlastníctva mal negatívne hodnotenie v rámci prvého štádia IPORTA 1, preto bola zmluva pre projekt IPORTA 2 podpísaná až koncom roka 2015. IPORTA 2 sa bude zameriavať na služby pre MSP.

Pilotný projekt SME Innovation Associate

Projekt slúži ako PhD program pre študentov realizujúcich PhD v rámci práce pre inovatívne MSP v členských krajinách. Výzva bude otvorená pre MSP, ktoré ak získajú grant, môžu zverejniť ponuku na voľné miesto v trvaní jedného roka. Projekt podporí osobitným príspevkom na presťahovanie (5 000 EUR) a primeraným platom zodpovedajúcim životným podmienkam v konkrétnom členskom štáte. 

Harmonogram prípravy pracovného programu 2018 – 2020 na rok 2016
- Konzultácie stakeholderov /poradenských skupín (Q1/Q2)
- Konzultácie členských štátov (Q2/Q3)
- Strategický programovací dokument (Q3)
- Začiatok prípravy pracovného programu (Q4)

Údaje za MSP v H2020
Cieľom H2020 je, aby 20% z celkového rozpočtu smerovalo do MSP, vo všetkých troch pilieroch, t.j. excelentná veda, vedúce postavenie priemyslu a spoločenských výziev.  V rámci 7% kapitoly alokovanej na SME Instrument ako osobitný nástroj určený len pre MSP, sa doteraz vyčerpalo 10% z plánovaného celkového rozpočtu Horizontu 2020 pre SMEI.

Podpora projektov Fázy 2 SMEI z národných zdrojov
EK doplnila svoje stanovisko o skupinových výnimkách štátnej pomoci pre MSP a štátnej pomoci v oblasti výskumu a inovácií. Ide o tie MSP, ktoré získali pozitívne hodnotenie, ale neboli financované z dôvodu nedostatku finančných prostriedkov. EK uviedla, že finančné limity podľa nariadenia o skupinových výnimkách nemôžu byť obmedzujúcim v takýchto prípadoch. Grant, ktorý úspešný žiadateľ žiada v rámci H2020, môže byť financovaný z národných zdrojov a členský štát by takúto pomoc musel notifikovať EK. Vzhľadom k tomu, že EK už raz vydala pozitívne hodnotenie, notifikácia štátnej pomoci by predstavovala len formálny proces potvrdenia.
Nasledujúce termíny zasadnutia programového výboru boli stanovené nasledovne:
18. júna 2016
28. septembra 2016 
30.novembra 2016.

5.  Odporúčané závery:
Informovať slovenskú vedeckú komunitu a MSP o vývoji v oblasti Podpora MSP a prístup k prostriedkov rizikového financovania. 

6.   Prehľad prinesenej dokumentácie a miesto jej uloženia
Prezentácie zo 10. zasadnutia Programového výboru pre MSP a Prístup k prostriedkom rizikového financovania, dostupné na webe CVTI SR.

7.   Osobitne vyhodnotený očakávaný prínos ZPC
Získané informácie a poznatky prispejú k participácii a úspešnosti slovenských subjektov v H2020.

8.    Spôsob zverejnenia výsledkov ZPC, prenos získaných informácií
Správa zaslaná na Ministerstvo školstva, vedy, výskumu a športu Slovenskej republiky
Sekcia vedy a techniky
Správa zo ZPC je zverejnená na www.minedu.sk
Súhlasím so zverejnením správy na internete
Správu vypracoval: Ing. Rastislav Braďura
Dátum: 9.3.2016

Správu schválil:  

Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.